พุทธศานิกชนจำนวนมากร่วมใจกันแต่งชุดสุภาพสีขาว ทยอยเดินทางร่วมทำบุญเนื่องในวันเข้าพรรษา
พุทธศานิกชนจำนวนมากร่วมใจกันแต่งชุดสุภาพสีขาว ทยอยเดินทางร่วมทำบุญเนื่องในวันเข้าพรรษา อย่างต่อเนื่อง ที่วัดราชบพิธสถิตมหาสีมาราม เช่นเดียวกับที่วัดเบญจมบพิตรดุสิตวนารามราชวรวิหาร บรรยากาศการทำบุญวันเข้าพรรษา ประจำปี 2562 ซึ่งตรงกับ วันที่ 17 กรกฎาคม แรม 1 ค่ำ เดือน 8 ที่วัดราชบพิธสถิตมหาสีมาราม มีพุทธศาสนิกชนแต่งกายด้วยชุดสีขาวและสีสุภาพ ทยอยร่วมทำบุญจำนวนมาก ภายในวัดมีกิจกรรมเนื่องในวันสำคัญทางพระพุทธศาสนา โดยมีแนวคิดในการออกแบบ การตกแต่งด้วยเครื่องจักสาน พร้อมจัดตกแต่งพวงดอกไม้ เพื่อส่งเสริมภาพลักษณ์อันดีงามประเพณีและวัฒนธรรมไทย ได้มีการจัดแสดงศิลปวัฒนธรรมไทย /หุ่นละครเล็ก/ การแสดงดนตรีไทยประยุกต์ /การแสดงดนตรีไทยพื้นบ้าน /และการจัดซุ้มสาธิตงานหัตถศิลป์ร้อยพวงมาลัยอย่างสวยงาม ซึ่งได้รับความสนใจจากพุทธศาสนิกชนเป็นอย่างมาก นางสาวณัชฐชตา แซ่ตั้ง เป็นผู้มาร่วมทำบุญ กล่าวว่า รู้สึกดีใจ และตื้นตันใจเป็นอย่างมาก ที่ได้มาร่วมทำบุญในวันสำคัญทางพระพุทธศาสนา// เสียง //สำหรับช่วงเย็นวันนี้ ตั้งแต่เวลา 16.00-18.30 น. จะมีประเพณีตักบาตรดอกไม้ กับพระภิกษุ-สามเณร จำนวน 65 รูป ที่บริเวณกำแพงวัดราชบพิธสถิตมหาสีมาราม พุทธศาสนิกชนสามารถนำดอกไม้สด อาทิ ดอกกุหลาบ ดอกมะลิ ดอกบานไม่รู้โรย ใบเตย หรือดอกไม้ชนิดอื่น มาร่วมใส่บาตรได้เพื่อความเป็นสิริมลคลให้กับชีวิตและครอบครัวได้ขณะที่ วัดเบญจมบพิตรดุสิตวนารามราชวรวิหาร มีพุทธศาสนิกชนทั้งชาวไทยและต่างชาติจำนวนมาก มีทั้งมาเป็นครอบครัว /หมู่เพื่อน /และมาคนเดียว ต่างทยอยเดินทางร่วมทำบุญอย่างต่อเนื่องเช่นเดียวกัน ซึ่งทางวัดได้เปิดให้ประชาชนร่วมทำบุญภายในวัดได้ อีกทั้ง ยังมีกิจกรรมเชิญชวนพุทธศาสนิกชน “บวชชาวเขา” ซึ่งมี ภิกษุ - สามเณร กว่า 100 รูป ที่มีจิตศรัทธาร่วมบวช เพื่อสืบทอดพระพุทธศาสนาและเผยแพร่หลักพระธรรมคำสอนของพระพุทธเจ้าสืบไป